**Ջեյք Լլոյդ** (անգլ.՝ Jake Lloyd, մարտի 5, 1989(1989-03-05), Ֆորթ-Քոլինս, Կոլորադո, ԱՄՆ), ամերիկացի նախկին դերասան։ Առավել հայտնի է «Աստղային պատերազմներ։ Էպիզոդ I։ Թաքնված սպառնալիք» ֆիլմում խաղացած Էնակին Սքայուոքերի դերով։

Կենսագրություն
--------------

Ջեյք Մեթյու Լլոյդը ծնվել է 1989 թվականի մարտի 5-ին Ֆորտ-Քոլլինսում, Կոլորադո, ԱՄՆ։ Հայրը Ուիլյամ Լլոյդն է, մայրը՝ Լիզա ՌԵյլին, քույրը՝ Մեդիսոնը։ Ջեյքը սովորել է Կարմելի միջնակարգ դպրոցում, իսկ հետո՝ Չիկագոյի Կոլումբիական քոլեջում։

1995-1999 թվականներին նա հաճախ նկարահանվել է գովազդներում, այդ թվում՝ «Ֆորդ», «Kmart», «Պեպսի», «Ջիպ» ընկերությունների համար։

Ֆիլմում իր դեբյուտն արել է 1996 թվականին։ Նկարահանվել է «Շտապ օգնություն» (ռուս.՝ «Скорая помощь») և «Կեղծարարը» (ռուս.՝ «Притворщик») հեռուստասերիալներում, «Ճեղքելով աստղերը» (ռուս.՝ «Срывая звёзды»), «Սուրբ Ծննդյան նվեր» ֆիլմերում (խաղացել է Առնոլդ Շվարցենեգերի որդու դերը) և այլն։ Ավելի հայտնի է «Աստղային պատերազմներ։ Էպիզոդ I։ Թաքնված սպառնալիք» ֆիլմում խաղացած Էնակին Սքայուոքերի կերպարով։ Զբաղվել է «Աստղային պատերազմներ»-ի մոտիվներով յոթ խաղի հնչյունավորմամբ։

2001 թվականին նա ավարտեց իր դերասանական գործունեությունը՝ մեկնաբանելով, որ Էնակին Սքայուոքերի դերը քայքայել է իր կարիերան և սպառել բազմաթիվ հարցազրույցներով։

Ժամանակ առ ժամանակ հյուրի կարգավիճակով հանդես է գալիս գիտաֆանտաստիկ ֆիլմերի փառատոններին։ Որոշ ժամանակ Լլոյդը սովորել է Չիկագոյի Կոլումբիական քոլեջում, որտեղ ուսումնասիրել է ֆիլմ և հոգեբանություն։

2015 թվականի հունիսի 17-ին Ջեյք Լլոյդը ձերբակալվել է ոստիկանության կողմից ավտոմեքենայի արագությունը գերազանցելու համար։ Դերասանը մեղադրվում էր միանգամից մի քանի իրավախախտումների մեջ․ նրան մեղադրում էին արագությունը գերազանցելու, առանց վարորդական իրավունքի և կարմիր լույսի տակ վարելու, ինչպես նաև ձերբակալման ժամանակ ընդդիմանալու համար։ Միևնույն ժամանակ դերասանը ավտովթարի էր ենթարկվել, բայց լուրջ վնասվածքներ չէր ստացել։

Նրա մայրը՝ Լիզան, հայտարարել է, որ Լլոյդը տառապում է շիզոֆրենիայով, և այդ միջադեպի պատճառն այն էր, որ հրաժարվել է դեղորայք ընդունել, ինչի արդյունքում առաջացել է նոպան։ Մայրը նաև հայտարարել է, որ 2015 թվականի մարտի 26-ին Լլոյդը Ինդիանապոլիսի տանը հարձակվել է իր վրա, քանի որ հիվանդության պատճառով գտնվում էր աֆեկտի վիճակում։ 2016 թվականի ապրիլին՝ շիզոֆրենիայի ախտորոշումը հաստատվելուց հետո, Լլոյդը տեղափոխվել է հոգեբուժարան։

Անվանակարգեր և պարգևներ
-----------------------

| Թվական | Պարգև | Կատեգորիա | Աշխատանք | Արդյունք |
| --- | --- | --- | --- | --- |
| 1997 | «Երիտասարդ դերասան» | «Գեղարվեստական ֆիլմի լավագույն դերասան 10 տարեկանից փոքր» | «Պայթեցնելով աստղերը» | Առաջադրված
 |
| 1999 | «YoungStar Award» | «Դրամատիկ ֆիլմի լավագույն դերասան» | Աստղային պատերազմներ։ Էպիզոդ I։ Թաքնված սպառնալիք | Առաջադրված
 |
| 2000 | «Սատուրն» | «Լավագույն երիտասարդ դերասան կամ դերասանուհի» | Առաջադրված
 |
| «Blockbuster Entertainment Awards» | «Մարտաֆիլմի երկրորդ պլանի լավագույն դերասան» | Առաջադրված
 |
| «Ոսկե ազնվամորի» | «Ոսկե ազնվամորու» մրցանակ ամենավատ դերասանի համար | Առաջադրված
 |
| «Երկրորդ պլանի ամենավատ դերակատար» | Առաջադրված
 |
| «Երիտասարդ դերասան» | «Գեղարվեստական ֆիլմի լավագույն դերասան 10 տարեկանից փոքր» | Հաղթանակ |

Ծանոթագրություններ
------------------

1. ↑  'Jingle All the Way' (1996): Jake Lloyd ad Jamie Langston
2. ↑  Sega gets the force
3. ↑  «Джейк Ллойд». *Вукипедия* (ռուսերեն). Վերցված է 2017 թ․ օգոստոսի 24-ին.
4. ↑  'Star Wars fame turned my life into a living hell': Former child star Jake 'Anakin Skywalker' Lloyd on why he quit acting
5. ↑  «'Star Wars' child star arrested after chase, crash in Colleton County». Արխիվացված է օրիգինալից 2016 թ․ հունիսի 7-ին. Վերցված է 2018 թ․ հուլիսի 20-ին.
6. ↑  'Star Wars' star Jake Lloyd suffers from schizophrenia, once attacked mom: report
7. ↑  Parker, Heidi (2016 թ․ ապրիլի 10). «'Star Wars: The Phantom Menace actor Jake Lloyd diagnosed with schizophrenia causing him to be moved from jail to psychiatric facility after June arrest'». *Daily Mail*.
8. ↑  «Twentyfirst Annual Young Artist Awards 1998—1999». Արխիվացված է օրիգինալից 2012 թ․ հուլիսի 19-ին. Վերցված է 2018 թ․ հուլիսի 20-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեյք Լլոյդ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | GND: 1061637727 · ISNI: 0000000052155021 · LCCN: no99033779 · VIAF: 4561890 · WorldCat VIAF: 4561890 |

 |